
 REFERAT 
privind aprobarea Proiectul EuroBanat-identitate culturală, număr de referinţă R102, Contract de grant RO2006/018-448.01.01.34, finanţat în cadrul Programului de vecinătate România-Serbia 2004-2006, cu linie bugetară Phare CBC 220202 

Filarmonica Banatul Timişoara a încheiat, în anul 2008, Contractul de grant RO2006/018-448.01.01.34 cu Ministerul Dezvoltării, Lucrărilor Publice şi Locuinţelor pentru Proiectul EuroBanat-identitate culturală, număr de referinţă R102, finanţat în cadrul Programului de vecinătate România-Serbia 2004-2006, cu linie bugetară Phare CBC 220202.

În cadrul Proiectului EuroBanat-identitate culturală, derulat în perioada 03 septembrie 2008-30 noiembrie 2009, sunt cuprinse următoarele activităţi:

	1
	Infiintarea la Timisoara a Centrului Cultural EuroBanat

	1.1.
	Complexul muzeal al culturii comunitare a Banatului

	1.2.
	Sala multimedia pentru muzeul virtual al culturii comunitare a Banatului

	2
	Adunarea, selectarea, asamblarea si punerea in valoare a materialului documentar pentru Complexul muzeal al culturii comunitare a Banatului

	3
	Alcatuirea, editarea si diseminarea unui dictionar

	3.1.
	Editarea dictionarului in 500 exemplare

	3.2.
	Diseminarea dictionarului prin distribuirea la biblioteci, scoli, primarii, parohii, foruri culturale europene

	4
	Organizarea si promovarea cursurilor de formare continua

	4.1.
	Pregatirea si promovarea cursurilor de formare continua

	4.2.
	Modul I-Reglementări legislative şi abordări specifice  în politicile culturale ale unor ţări europene

	4.3.
	Modul II-Managementul institutiilor culturale

	4.4.
	Modul III-Managementul proiectelor culturale

	4.5.
	Modul IV-Finantarea proiectelor culturale.Turism cultural

	5
	Ministagiune de 6 concerte la Zrenjanin

	6
	Doua mari concerte-alegorii organizate la Timisoara

	7
	Participari muzicale la evenimente socio-culturale in 10 localitati (5-Romania si 5-Serbia)

	8
	Scoala muzicala de vara urmata de sustinerea de concerte cu cursantii (12-Romania si 12-Serbia) in 10 localitati (5-Romania si 5-Serbia)

	9
	Caravana de prezentare a Banatului cultural in 20 localitati (10-Romania si 10-Serbia)-conferinte si proiectii

	10
	Patru conferinte internationale (2-Timisoara si 2-Zrenjanin)

	11
	Patru dezbateri internationale (2-Timisoara si 2-Zrenjanin)

	12
	Evaluare finala


Ministerul Dezvoltării, Lucrărilor Publice şi Locuinţelor va finanţa Proiectul EuroBanat-identitate culturală în proporţie de 87,97%, respectiv cu suma de 245.000 EURO, iar Consiliul Local al Municipiului Timişoara-Filarmonica Banatul Timişoara va finanţa proiectul în proporţie de 12,03%, respectiv cu suma de 33.500 EURO.

Contribuţia Consiliului Local al Municipiului Timişoara-Filarmonicii Banatul Timişoara, în suma de 33.500 EURO, este destinată decontării cheltuielilor materiale ocazionate de desfăşurarea evenimentelor culturale cuprinse la activităţile nr.1, 6, 7, 8 şi 9, fiind incluse la Cap.20-Cheltuieli materiale.

Ghidul proiectului prevede ca beneficiarul finanţării să deschidă conturi bancare speciale pentru achitarea cheltuielilor ocazionate de derularea proiectului, respectiv contul 5002.31 deschis la Trezoreria Municipiului Timişoara. 

Cheltuielile efectuate în cadrul proiectului sunt considerate eligibile cu condiţia ca plăţile să se efectueze din conturile bancare deschise special pentru derularea acestuia.

Din perspectiva acestui fapt, se impune transferarea sumei de 33.500 EURO atât din conturile bancare de alocaţii de la bugetul local (24670220 şi 24670270), cât şi din contul bancar de venituri proprii (5004) în contul bancar deschis special pentru derularea proiectului (5002.31), pe măsura desfăşurării activităţilor cuprinse în proiect, astfel încât cheltuielile efectuate să fie aprobate ca eligibile. 

Tot în ghidul proiectului este stipulat că taxa pe valoarea adăugată (TVA) aferentă achiziţiilor publice efectuate în cadrul acestuia, nu este considerată cheltuială eligibilă şi ca urmare trebuie achitată din alte conturi decât cele deschise special pentru derularea proiectului. După terminarea proiectului şi aprobarea raportului financiar final, taxa pe valoarea adăugată (TVA) aferentă achiziţiilor publice, efectuate în cadrul proiectului, va fi restituită integral în conturile din care a fost achitată pe baza fundamentării înaintată de beneficiar la Ministerul Dezvoltării, Lucrărilor Publice şi Locuinţelor. Menţionăm faptul că, taxa pe valoarea adăugată (TVA) aferentă achiziţiilor publice efectuate în cadrul acestui proiect se ridică la suma de 28.940 euro.
Pe aceste considerente, vă rugăm să aprobaţi Proiectul EuroBanat-identitate culturală, număr de referinţă R102, Contract de grant RO2006/018-448.01.01.34, finanţat în cadrul Programului de vecinătate România-Serbia 2004-2006, cu linie bugetară Phare CBC 220202, având ca beneficiar Filarmonica Banatul Timişoara-Consiliul Local al Municipiului Timişoara, precum şi alocarea fondurilor necesare pentru derularea în bune condiţii a acestuia. 

